পূর্ব পাকিস্তান কমিউনিস্ট পার্টি (মার্কসবাদী-লেনিনবাদী)

পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) ছিলো পূর্ব পাকিস্তানের একটি কমিউনিস্ট পার্টি। পূর্ব পাকিস্তানের কমিউনিস্ট পার্টি বিভক্ত হয়ে ১৯৬৬ সালে এই দলটির উত্থান ঘটে। সুখেন্দু দস্তিদার ইপিসিপি (এম-এল) এর সাধারণ সম্পাদক হন। শুরুতে এই দলের প্রধান নেতৃত্বে ছিলেন সুখেন্দু দস্তিদার, মোহাম্মদ তোয়াহা এবং আবদুল হক।

১৯৭১ সালের মুক্তিযুদ্ধের পরে দুটি পৃথক ইপিসিপি (এম-এল) গঠিত হয়েছিল, একটি তোয়াহার নেতৃত্বে গঠিত হয়েছিল ইপিসিপি (এম-এল) যা বাংলাদেশের কমিউনিস্ট পার্টি (মার্কসবাদী-লেনিনবাদী) নাম গ্রহণ করে এবং অন্যটির নেতৃত্বে আবদুল হকের নেতৃত্বে বিবর্তিত হয়েছিল। মোহাম্মদ তোয়াহার দল চারু মজুমদারের শ্রেণিশত্রু খতমের আদর্শের নিন্দা করেছিল।

গঠনের ইতিহাস
বদরউদ্দিন উমরের মতে, ১৯৪৭ এর পরবর্তী প্রথম দিকে পূর্ব পাকিস্তানের কমিউনিস্টপন্থী ব্যক্তিবর্গ প্রাথমিকভাবে পূর্ব পাকিস্তান যুবলীগে যোগ দেন।বদরুদ্দিন ওমর পূর্ব বাংলার ভাষা আন্দোলন ও তৎকালীন রাজনীতি, তৃতীয় খন্ড ১৯৮৪, পৃষ্ঠা নং ২১৪-২১৫ পরবর্তীতে আবদুল হক, সুখেন্দু দস্তিদার ও মোহাম্মদ তোয়াহার নেতৃত্বে ১৯৬৭ সালে গড়ে ওঠে পূর্ব পাকিস্তানের কমিউনিস্ট পার্টি (এমএল)। ১৯৬৭ সালে ১-৩ অক্টোবর ১ম কংগ্রেসে মার্কসবাদ-লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়। ১ম কংগ্রেসে ৯ সদস্যবিশিষ্ট নির্বাচিত কেন্দ্রীয় কমিটি নির্বাচিত হয়। সদস্যবৃন্দ ছিলেন,
 সুখেন্দু দস্তিদার—সাধারণ সম্পাদক,
 মোহাম্মদ তোয়াহা - সম্পাদক মণ্ডলীর সদস্য,
 আবদুল হক- সম্পাদক মণ্ডলীর সদস্য,
 দেবেন শিকদার - সদস্য,
 অজয় ভট্টাচার্য  - সদস্য,
 আলাউদ্দিন আহামেদ- সদস্য,
 শরদিন্দু দস্তিদার - সদস্য,
 নজরুল ইসলাম- সদস্য,এবং 
 হাবিবুর রহমান - সদস্য।

উক্ত প্রথম কংগ্রেসে সর্বপ্রথম ‘স্বাধীন সার্বভৌম জনগণতান্ত্রিক পূর্ব বাংলা রাষ্ট্র কায়েম’-এর প্রস্তাব দেবেন শিকদার উপস্থাপন করেন এবং সর্বসম্মতিক্রমে তা গৃহীত হয়।

ভাঙ্গন 
১৯৭২ সনের ১ এপ্রিল পার্টিতে প্লেনাম অনুষ্ঠিত হবার পরে পার্টিতে ভাঙ্গন দেখা দেয়। আবদুল হক, অজয় ভট্টাচার্য, শরদিন্দু দস্তিদার, সত্য মৈত্র, হেমন্ত সরকার, ইদ্রিস লোহানী প্রমুখ নেতৃবৃন্দ এক দিকে থাকেন। অন্য পক্ষে সুখেন্দু দস্তিদার ও মোহাম্মদ তোয়াহা, নগেন সরকার, সুধাংশু বিমল দত্তের নেতৃত্বে সংগঠিত হয়।

১৯৭৮ সালে হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।

উল্লেখযোগ্য সদস্যবৃন্দ
 লুৎফুন্নাহার হেলেন
 মোহাম্মদ মুর্তজা

 তথ্যসূত্র 

 বহিঃসংযোগ 

বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সাম্যবাদী দল
বিষয়শ্রেণী:পাকিস্তানের সাম্যবাদী দল
বিষয়শ্রেণী:১৯৬৬-এ প্রতিষ্ঠিত রাজনৈতিক দল